Eigersund idrettsråd

# Referat styremøte 29. oktober 2018.

|  |  |
| --- | --- |
| **Sted:** | Skrivergården |
| **Til stede:** | Svein Erling Jensen, Pete Seglem, Rune Andersen, Inger Torgersen, Ina Shelby, Tone Tengesdal Stavnheim, Veronica Tjølsen, Tom Ove Sørdal |
| **Referent:** | Kristin Fardal Hovland |
| **Gjest:** | Thor Jostein Dyrnes Eiger, Kenneth Andersen EIK, Kari-Anne Bergøy oppvekstkoordinator. |
| **Forfall:** | Tor Inge Leidland, Stian Norheim, Therese N. Østebrød |

## Mobbing i idretten

Ref eventueltsak nr. 4 fra møte med administrativ- og politisk ledelse den 5. oktober 2018, inviteres ledere fra de to største fortballklubbene i kommunen, samt oppvekstkoordinator, Kari Anne Bergøy, for å snakke om utfordring med mobing i idretten. Bergøy presiserer at utfordringen ikke foregår eksplisitt i idretten, men generelt på alle arenaer der barn og unge møtes. Mobbingen foregår ved «drittslenging», kommentarer om kropp og seksualitet, og ved «blikking». Det viser seg at mobberne ofte er unge som besitter en høy status i kretsen sin, og som bruker krenkelser for å opprettholde status, og for å bekrefte sin posisjon.

«Mobberne» er ikke reaktive, men ønsker å beholde sin posisjon, og handler på måter som kan være vanskelig å fange opp.

Både Eiger og EIK har fokus på trivsel og oppførsel, og har flere tiltak og rutiner for å fange opp og håndtere eventuelle konflikter:

Eiger har en sportsplan, og de har årlige møter ved oppstart der mobbing alltid er på agendaen. I tillegg henger det oppslag om fair play flere steder, og alle lag har foreldrekontakter

EIK har et samarbeid med Sparebank Vest om prosjektet «uego», og er en kvalitetsklubb etter kriterier gitt av NFF.

Mobbing og krenkelser er et problem som må bekjempes på alle arenaer, og klubbene er seg bevisste sitt ansvar som rollemodeller. Bergøy oppfordrer klubbene til å fortsette arbeidet med å:

-Etablere kultur med tydelige voksne, med inkludering og ros.

-Fange opp, følge godt med, se etter tegn på mistrivsel.

-Spørre de unge hvordan de har det, vise interesse og omsorg.

-Snakke på en respektfull måte.

-Bygge gode relasjoner.

-Inkludere foreldre.

Idrettsrådet vurderer om de skal ta initiativ til å arrangere et foredrag for idretten og for foreldre, eventuelt lage en informasjonsbrosjyre.

Klubbene fortsetter med sitt gode holdningsskapende arbeid

Bergøy kan kontaktes for å bistå i enkelsaker, eller på et generelt plan.

## Driftsmidler kunstgressbaner

Saken er sendt ut til høring til klubbene, og skal opp til politisk behandling i novembermøtene.

Idrettsrådet foreslår å fjerne punkt 3: *Klubben skal sørge for at det ikke er maskinell vinterdrift på kunstgressbanene. Det betyr at det ikke skal brøytes med traktor eller snøutkaster på banen.*

Eiger v/Thor Jostein Dyrnes reagerer på at at det i saken ikke foreslås at kommunen skal gå til innkjøp av en dyprensermaskin, da han mener at dette ble forespeilet i møtet med asministrasjonen den 5. oktober. Klubbene samt idrettsrådet sender inn skriftlig uttalelse i løpet av den 30.10.

## Uttalelse til søknad om idrettsfunksjonell forhåndsgodkjenning, Egersund pistolklubb

Egersund pistolklubb har søkt om idrettsfunksjonell forhåndsgodkjenning for planer om å opprette lysanlegg fra klubbhus til parkering, samt legging av kabler til uteområde og hus, og installering/oppkobling av elektrisk anlegg. Det stilles spørsmål til om prosjektet er spillemiddelberettiget. Kommunal saksbehandler undersøker dette med fylkeskommunen, og følger opp søknaden. Dersom tiltaket er spillemiddelberettiget, har den full oppslutning fra idrettsrådet.

## Høringsuttalelse, frislippområde for hunder i Vannbassengan

Forslag fra Pete Seglem: Idrettsrådet er enige med administrasjonens forslag til vedtak. Enstemmig. Sekretær sender inn uttalelsen.

**Idrettsgallaen 2019**

Kjekt om flest mulig fra idrettsrådet vil være med. 6 stk ved møtet ønsker å delta. Sekretær sender ut invitasjon til hele styret. Svein Erling kontakter ordfører for å høre om det er flere deltagere som idrettsrådet kan dra inn sammen med.

**Diverse**

1. Regionrådet Dalane har behandlet en sak om regionale idrettsanlegg. Det ble der vedtatt at retningslinjer for regionale idrettsanlegg skal til politisk behandling i alle kommuner i løpet av året. Idrettsrådet må forberede et forslag til uttalelse. Viktig å snakke med motorsportmiljøet i Eigersund kommune i denne forbindelse. Arbeid med uttalse tas på neste møte, når forslaget for retningslinjer er sendt ut på høring.
2. Idrettsrådet bør sende inn forslag til samtlige politiske programkomiteer i Eigersund kommune. Her bør disse sakene spilles inn: Ridesenter, Luftsportsenter og idrettslinje. Rune undersøker hvem som er i programkomiteene i de ulike partiene.
3. Kommunalsjef Galtvik har etterlyst et innspill på hvor store arealer som trengs til nytt ridesenter. Idrettsrådet må utarbeide et skriv etter dialog med grunneier og forvalter.
4. Status felles klubbhus for sykleklubben og Kyokushin på Eigerøy? I følge referat fra møte med administrasjonen, skal Galtvik ta dette opp med plansjefen, og undersøke for eventuelle omreguleringer/annet. Referat fra dette møtet er sendt Galtvik, med påminnelse om oppgaven.
5. NM-veka. Veldig kjekt og spenstig opplegg, som foregår i vår region. Idrettsrådet bør jobbe for å få lagt arrangementer til Eigersund. Det kan se ut som om programmet, med lokasjoner, allerede er fastsatt, men det er mulig å undersøke allikevel. Pete følger opp. Ved en eventuell ny anledning, må idrettsrådet hive seg tidlig på.
6. Hvem er det som i kommunen jobber med tilskudd de som trenger økonomisk bistand i forbindelse med organisert idrett? Det er uvissheter rundt dette. Ref møte med politikere og administrasjon den 5. oktober: *Det foreligger både kommunale og statlige midler til dette formålet, men det er uvisst hvorvidt idretten er kjent med dette, og på om tilbudet når ut til målgruppen. Ordfører legger til at NIF anbefaler å ha en kontaktperson som klubbene kan kontakte. Rådmannen foreslår at oppvekstkoordinator Kari Anne Bergøy kobles på dette, og at hun legger fram et forslag til tiltak i samarbeid med NAV. Administrasjonen tar saken med seg videre.*

Referatet er sendt til administrasjonen, med påminnelse om oppgave.

1. Gensere til idrettsrådets medlemmer. Tone undersøker type genser, samt pris med påtrykk av logo. Saken tas opp igjen etter årsmøtet.

Neste møte: Julemøte den 30. november kl 19:00